Salman bin Hamad bin Isa al-Khalifa

Salman bin Hamad bin Isa al-Khalifa (arabisk: سلمان بن حمد آل خليفة), (født 21. oktober 1969 i Riffa i Bahrain) er kronprins og statsminister i Bahrain. Han er også øverstkommanderende for Bahrains militære styrker.

Prins Salman er eldste sønn av kong Hamad ibn Isa al-Khalifah av Bahrain av Bahrain og hans første kone, prinsesse Sabika bint Ibrahim al-Khalifa. Han er utdannet i statsvitenskap og filosofi i USA og England.

Han ble i mars 2013 utnevnt til visestatsminister. Da hans onkel, statsminister og prins Khalifa bin Salman al-Khalifa døde ble han 11. november 2020 utnevnt til statsminister. Prins Khalifa hadde da vært statsminister i nær femti år.

Prins Salman var til 2005 gift med Sheikha Hala bint Duaij al-Khalifa. Hun var datter av Sheikh Duaij bin Khalifa al-Khalifa, assisterende sekretær i Bahrains finansdepartement. Sheika Hala døde i 2018.  Paret hadde to sønner og to døtre:
 Isa bin Salman al-Khalifa, født 7. mars 1990
 Mohammed bin Salman al-Khalifa, født 11. november 1991
 Fatima Al Dana bint Salman al-Khalifa
 Al Jude bint Salman al-Khalifa

Referanser 

Bahrainske politikere